**Zimska pesem (Josip Murn, 1)**

Bela polja so,

gozdovi,bela cesta je in gaz,

belo lice ima dekle,  
ki iz vseh jo ljubim jaz.  
  
Bele gore so, domovi,  
svetel, bel je njih nakras,  
bele roke ima dekle,  
ki iz vseh jo ljubim jaz.  
  
Bele prsi, bele roke,  
lice nje prebelo je,  
sredi zime še globoke  
mi srce veselo je!  
  
Truden, mračen, neprijazen,  
tih, odljuden zimski čas -  
da še deklic ni nam takih,  
pa usmili bog se nas!

VRAN

Zletel hrupno pod nebo je  
krakajoči, črni vran,  
zletel kvišku je z drevesa  
v jutro leta zadnji dan -  
  
Siva megla skrila vrana  
v plašč svoj rezko je leden,  
in zavil dan zadnji leta  
dušo je v otožni sen -